आपकी पृष्ठभूमि और विश्वासों के आधार पर “आलसी होने” का अर्थ बदल सकता है, परंतु अंततोगत्वा, यह एक ऐसा शब्द है जिसके नकारात्मक अर्थ इस मामले में निकाले जाते हैं कि कोई अपनी पूरी ताकत नहीं लगा रहा है या पूरी क्षमता से कार्य नहीं कर रहा है जबकि दूसरे लोग अक्सर वैसा कर रहे होते हैं; यह ऐसा भी इंगित करता हुआ लगता है कि व्यक्ति अपनी हालत या जीवन स्तर सुधारने के लिए कुछ विशेष नहीं करता है। मगर, आलसी को एक दूसरे नज़रिये से देखने के बारे में क्या विचार है? ये हैं उसके कुछ तरीके:   क्यों न आलस्य का अर्थ यह निकाला जाये कि आपका मस्तिष्क और शरीर आराम चाहता है? अनेक लोग कम तनावग्रस्त, अधिक खुश और अपने शरीर की वास्तविक गति से लयबद्ध हो सकते हैं यदि वे शरीर और दिमाग की कभी कभार “थोड़ा आलसी हो जाने” की मांग को मान लें। आलस्य का अर्थ है कि शायद आप किसी मामूली और रोज़मर्रा की चीज़ से थक चुके हैं। और किसने कहा है कि हमें मामूली और रोज़मर्रा की ज़िंदगी से प्यार करना चाहिए? ठीक है कि हमें अपने पास जो कुछ भी है और जो लोग भी हमारे आस पास हैं उनके लिए आभारी होना चाहिए, मगर इसको नीरस दिनचर्या तक खींच कर नहीं ले जाना चाहिए! आलस्य का अर्थ है कि आपके अंदर, आपको क्या करना “चाहिए” और आप क्या करना चाहते हैं, के बीच में एक संघर्ष चल रहा है। संभव है कि वे “चाहिए” आपके ऊपर बाहरी दबाव से थोपे गए हों। आलस्य का अर्थ यह है कि दूसरे व्यक्ति वो कार्य नहीं कर रहे हैं जो आप उनसे कराना चाहते हैं या इसका विपरीत हो रहा है। तब अनिवार्य रूप से यह आलस्य नहीं है; यह नियंत्रण का विवाद तो हो सकता हैं (चालाकी से दूसरों से काम करवाना) या अभिव्यक्त करने की योग्यता में कमी, और इस व्यवहार को आलस्य का नाम देना सिर्फ़ एक आसान बहाना है। आलस्य का अर्थ है कि आपके ध्यान में ऐसा कुछ है, जो वास्तव में आरामदायक है। जैसे कि कुछ नहीं, बिल्कुल कुछ नहीं, यहाँ तक कि गंदे बर्तनों का ढेर... बिना धोये। यदि यह अनियमित रूप से एकाएक होने वाले घटना है, तब भी क्या यह इतनी बुरी है? और नई आई हुयी ताज़गी और अच्छा लगने बारे में क्या खयाल है? कम परिश्रम कर कार्य पूरा करना कबसे पाप हो गया है? क्या आप चीज़ों को सदैव कठिन तरीक़े से ही करना पसंद करते हैं? यदि हाँ, तब क्यों? यदि कम परिश्रम करके वही परिणाम पाये जा सकते हैं, तब क्यों न उसी राह को अपनाकर अपने आलसीपन की आवाज़ को सुन लिया जाये? नैतिकतावादी उत्तर देने से पहले वास्तविकता के बारे में सोच लीजिये: दुनिया की समस्त तकनीकी प्रगति आलस्य का ही परिणाम है। ज़रा इन चीज़ों पर ध्यान दीजिये।  हम पैदल चलने के स्थान पर कार चलाते हैं क्योंकि हमें पैदल चलने में आलस्य आता है। हम अपने कपड़े वाशिंग मशीन में धोते हैं क्योंकि आलस्य के कारण हम रगड़ने की मेहनत से बचना चाहते हैं। हम कम्प्यूटरों का इस्तेमाल करते हैं क्योंकि आलस्य के कारण हम सबकुछ हाथ से नहीं लिखना चाहते (इसके अलावा टाइपिंग जल्दी हो जाती है, इसलिए काम भी जल्दी हो जाता है, और हम जल्दी आराम भी कर पाते हैं)। आलस्य के बारे में एक अच्छी बात यह है कि कम शक्ति, कम ऊर्जा और कम समय लगाकर किसी चीज़ को बेहतर तरीक़े से करने में बुराई नहीं है। तब भी उन पारंपरिक चुनौतियों को स्वीकार करना महत्त्वपूर्ण है, जिन्हें आप तब महसूस करेंगे जब आप कभी कभार आलस्य की सकारात्मकता को मान लेंगे। हर बार जब आप यह शिकायत करते हैं कि आपका कार्य आपकी आत्मा तक को खा जाता है तथा अपने जीवन को घड़ी की सुइयों के अनुसार चलाते हैं, आप वास्तव में यह शिकायत कर रहे हैं कि आपको ठहरने का समय ही नहीं मिलता। सामान्य तौर पर कहा जा सकता है कि, वाणिज्य के लिए आलसी लोगों का विचार अच्छा नहीं है तथा वे लोग जो अपना पूरा दम नहीं लगा रहे होते हैं, उनके लिए "ठलुआ", "किसी काम का नहीं", "बेकार", तथा "समय बर्बाद करने वाले" जैसे शब्दों का इस्तेमाल किया जाता है। हम लगातार यह सोचते रहते हैं कि कहीं कोई हमें ऐसा लेबल न दे दे, वह भी तब जब हमारी यह हिम्मत होती है कि काम की अधिकता होने पर हम दूसरों को आलसी कह बैठते हैं।  और तब जबकि एक भली भांति आराम किया हुआ कर्मचारी वास्तव में अधिक उत्पादक तथा प्रसन्न होता है, उस समय विडम्बना यह होती है कि अधिकांश लोग आवश्यकता से अधिक देर तक काम इसलिए करते हैं क्योंकि उनका ध्यान, तात्कालिक परिस्थिति में, उत्पादक होने के स्थान पर, व्यस्त दिखने पर ही रहता है। अंततः, एक ऐसे समाज में जहां वर्क-लाइफ़ बैलेंस को प्रेरित किया जाता हो और जिन्हें पता हो कि सीमाएं क्या हैं, उत्पादकता कम नहीं होती है, बल्कि बढ़ ही जाने की संभावना रहती है। आलस्य के "पाप" को "परिश्रम" का "सद्गुण" ही मिटा सकता है। कुछ लोगों के लिए किसी काम को उत्साह एवं निर्विवाद विश्वास के साथ परिश्रम से करने का अर्थ, देर तक काम करके अधिक पैसा कमाना और दूसरों को प्रभावित करना ही रह गया है। परंतु सब लोग दुनिया को ऐसे नहीं देखते हैं: वास्तव में डेनिश लोग सप्ताह में 37 घंटे काम करते हैं और पाते हैं कि उनकी अधिकांश आय करों में ही चली जाती है (जिसके बदले में उन्हें उत्तम सामाजिक लाभ प्राप्त होते हैं), तथा औसतन उन्हें 6 सप्ताहों की छुट्टियाँ होती हैं,  तब भी वे लगातार विश्व के सबसे प्रसन्न राष्ट्रों में से एक माने जाते हैं।  अनेक लोगों के लिए, काम से दूर अतिरिक्त समय, जो उस काम को करने के लिए व्यतीत किया जाता है जिसमें आनंद मिलता है, इस बात की स्वीकृति होता है कि बिना आनंद लिए हर समय काम करते रहने से जीवन दूभर हो जाता है। संभवतः परिश्रम को आलस्य से यह सीखना होगा कि शरीर और मस्तिष्क को विश्राम मिलने से उसमें नवीकृत शक्ति और प्रेरणा आ जाती है। आलस्य के भी उसी प्रकार अनेक भेद होते हैं, जैसे कि परिश्रम के - दोनों ही, न तो पूरी तरह से अच्छे हैं और न ही बुरे तथा एक सीमा के अंतर्गत दोनों ही ठीक हैं। यह हठ, कि एक अच्छा है और एक बुरा, अत्यंत एकपक्षीय बात है तथा इससे आपको विश्राम के पल मिलने का सुअवसर छिन जाता है। आलस्य कैसे करें यह तो बिलकुल सरल बात है (ऐसा ही होना चाहिए)। प्रारम्भ में तो यह असत्य सा ही लग सकता है कि कम काम करने से (जिसे आलस्य भी कहा जाता है) आप अधिक उत्पादक हो सकते हैं। यहाँ पर हो यह रहा है कि आपकी "उत्पादकता" की परिभाषा ही बदली जा रही है। यदि आप उत्पादकता को केवल "अधिक कुछ करना", "अधिक कुछ करवाना", या शायद अति की परिस्थिति में "कुछ नहीं करते हुये पकड़े नहीं जाना" है, तब शायद आलसी होने की बात आपको अजीब लगेगी।  वहीं दूसरी ओर, यदि आपकी "उत्पादकता" की परिभाषा के अनुसार निर्धारित समय सीमा में यथासंभव अधिकतम कार्य (या कुछ भी) निपटाना है, यथासंभव दिये गए समय और प्रयास के मापदण्डों के अंतर्गत, अधिकतम प्रभावी होना है, तब कम काम करना या आलसी होना, वास्तव में उत्पादक होने का सर्वोत्तम तरीक़ा है। विचार करिए: आप सारे दिन पागलों की तरह काम करके थोड़ी सी उपलब्धि पाते हैं विशेषकर तब जब उसको चिरस्थायी मापदण्डों के अनुसार देखा जाये। या फिर आप प्रति घंटे थोड़ा सा ऐसा कुछ कर सकते हैं जो ऐसे महत्त्वपूर्ण कार्य हों जिनसे वास्तविक उपलब्धियां हों। दूसरे उदाहरण में हालांकि आपने किया कुछ कम है परंतु आपके द्वारा लगाया गया समय महत्त्वपूर्ण होता है। इस बिन्दु पर अपनी कार्यप्रणाली पर ध्यान से नज़र दौड़ाइए और ईमानदारी से बताइये कि क्या आपका आधा काम "उत्पादक होने" के स्थान पर "व्यस्त दिखने" का नहीं है। हो सकता है कि आपका पूर्वाग्रह यह हो कि जब आप अपनी डेस्क पर बैठे हैं, तब उसका अर्थ है कि आप काम कर रहे हैं, या यदि आप पहले से साफ़ मेज़ को पोंछ रहे हैं तब आप घर का काम कर रहे हैं। हालांकि यदि आप आलसी होना चाहते हैं तब आपको यह पहचान पाने में सक्षम होना चाहिए कि कब आप कुछ भी नहीं कर पा रहे हैं और तब आगे बढ़ जाना चाहिए। इससे आप आवश्यक कार्य के लिए ऊर्जा बचा सकेंगे और इस प्रक्रिया में अधिक आलसी भी हो सकेंगे।  यदि आपने कार्य पर दी गई परियोजना को पूरा कर लिया है और केवल इसलिए बैठे हैं कि वह अच्छा लगेगा, तब या तो ऐसा कुछ कार्य मांगिए जो उत्पादक हो या घर जाइए। अपनी डेस्क पर बैठकर ई मेल देखते हुये व्यस्त दिखने से न तो आपको और न ही कार्यालय में किसी को लाभ होने वाला है। मान लीजिये कि आप एक उपन्यास लिखने वाले हैं। अपने कंप्यूटर के सामने बैठ कर पहले दो घंटों में शायद आपने कुछ अच्छा लिखा भी हो, परंतु अब आपको कुछ भी विचार नहीं आ रहे हैं। यदि आपको लगता है कि आपके पास काम जारी रखने के लिए न तो शक्ति है और न ही प्रेरणा, तब स्क्रीन की तरफ़ घूरना बंद करिए और काम को अगले दिन तक के लिए छोड़कर हट जाइए। हर समय, एक साथ अनेक काम या यथासंभव अधिकतम काम करना ही उचित नहीं है। यदि आपकी पत्नी, घनिष्ठ मित्र, रिश्तेदार, या नए परिचित आपके साथ कुछ समय बिताना चाहते हैं, तो इस भावना को खुले दिल से स्वीकार करिए। न तो अपने मित्र से यह पूछिए कि क्या वह आपके साथ किराना ख़रीदने जाना चाहती है और न ही परिवार के साथ बिताए जाने वाली शाम को कार्यालय के ईमेल भेजिये: इसके स्थान पर केवल लोगों के साथ समय बिताने का आनंद उठाइये चाहे इसके कारण आप धेला भर भी काम न कर पाएँ।  लोगों के साथ समय बिताने से आपके संबंध सुधरेंगे, आप प्रसन्न होंगे, और आपको जो भी काम आप कर रहे हैं, उससे हटकर खुलने का मौक़ा मिलेगा। थोड़ा सा आनंद ले लेने से स्वयं से निराश मत होइए: यह आपके लिए अच्छा है! हालांकि सुनियोजित होना अच्छी बात है और कार्य करने की भावना होना भी, परंतु यदि आप अधिक आलसी होना चाहते हैं तब आप अपने सम्पूर्ण जीवन के प्रत्येक पल की योजना नहीं बना सकते हैं। मीटिंगों का शेड्यूल बनाना, किसी कार्य को समय सीमा के अंदर पूरा करने की योजना बनाना या अपनी सामाजिक गतिविधियों को कुछ सप्ताह पहले ही योजना बद्ध कर लेना अच्छा है परंतु यदि योजना बनाने से, आने वाली अनजानी आपत्तियों के कारण आप अधिक तनावग्रस्त हो जाते हैं, तब आपको एक क़दम पीछे हटकर अपनी नियंत्रण की आवश्यकताओं से छुटकारा पाना होगा।  यदि आपको लगता है कि पागलों की तरह से योजना बनाने से आप तनाव में आ जाते हैं, तब यह समय इस बात को समझने का है कि शेड्यूल में कुछ अनजानी चीज़ों के होने में कोई हानि नहीं है। इससे आपको थोड़ा आराम मिल सकता है और हाँ, इससे आपको थोड़ा आलसी होना भी ठीक लग सकता है! साथ ही, यदि आप प्रत्येक पल की योजना नहीं भी बनाते हैं तब भी आप कुछ अनपेक्षित स्वाभाविक आनंद उठा सकते हैं जिससे आपको तनाव रहित होने में और आगे आने वाले काम के लिए तैयार होने के लिए सहायता मिल सकती है।
Reflect on what "lazy" means to you. Reflect on how your lazy self can bring you to work out how to do less. Consider who or what benefits from the busy, ever-working you. Know that time spent away from work could renew your energy and spirit. Redefine productivity. Know to stop when you’re no longer being productive. Know that it’s okay to just spend quality time with people. Stop all of the planning.